पेंशन तो मिल गई, पर क्या आवास मिल पाएगा. इन तस्वीरों को देखकर ही पता चलता है कि इस बूढ़े शरीर को एक अदद आवास की कितनी जरूरत है. शहरों में तो सुप्रीम कोर्ट की फटकारों के बाद कुछ रैन बसेरे बन भी जाते हैं, कुछ विकल्प खड़े भी हो जाते हैं, लेकिन गांव में स्कूल भवन के अलावा कोई ऐसी जगह भी नहीं होती जहां कि खुद को विपदा से बचाया जा सके. गांव से पलायन करके लोग शहरों की तरफ भाग रहे हैं. 2001 में शहरी इलाकों में 7.78 लाख बेघर लोग थे, यह संख्या दस साल बाद बढ़कर 9.38 लाख हो गई. ग्रामीण भारत में बेघर लोगों की संख्या में कमी आई और यह 11.6 लाख से कम होकर 8.34 लाख रह गई. पर अब भी सभी को आवास दिलाना दूर की कौड़ी है.